Կոմիտասի 150-ամյակին նվիրված միջոցառում Լիտվայում (տեսանյութ) | AraratNews
Home » Լուրեր » Կոմիտասի 150-ամյակին նվիրված միջոցառում Լիտվայում (տեսանյութ)
Ապրիլ 22, 2019 18:29 Լուրեր, Մշակույթ, Տեսանյութ A+ / A-
Ապրիլի 20-ին Լիտվայի Իգնալինայի շրջանի «Պալիեսիաուս դվարաս» պատմական համալիրում տեղի ունեցավ մշակութային միջոցառում՝ նվիրված Կոմիտասի 150-ամյակին, որը ՀՀ մշակույթի նախարարության աջակցությամբ նախաձեռնել և կազմակերպել էր Լիտվայում ՀՀ դեսպանությունը:
Միջոցառմանը ողջույնի խոսքով հանդես եկավ Լիտվայում ՀՀ դեսպան Տիգրան Մկրտչյանը, ով, շնորհակալություն հայտնելով համալիրի ղեկավարությանը միջոցառումը հյուրընկալելու համար, նշեց, որ այս համերգով բալթյան երկրներում սկսվում է հայկական մշակութային շաբաթը՝ նվիրված Կոմիտասի 150-ամյակին և Հայոց ցեղասպանության զոհերի հիշատակի 104-րդ տարելիցին:
Հանդիսությանը դաշնամուրային կատարումներով հանդես եկավ Երևանի՝ Կոմիտասի անվան պետական կոնսերվատորիայի պրոֆեսոր, Արամ Խաչատրյանի տուն-թանգարանի տնօրեն Արմինե Գրիգորյանը՝ կատարելով Կոմիտասի, Արամ Խաչատրյանի, Ալան Հովհաննեսի և այլոց ստեղծագործությունները:
Համեգային ծրագրի երկրորդ հատվածում Արմինե Գրիգորյանը և Լատվիայի կոմպոզիտորների միության անդամ, Լատվիայի վաստակավոր արտիստ Րաֆֆի Խարաջանյանը դաշնամուրային դուետի ձևաչափով կատարեցին հայ և լիտվացի ականավոր կոմպոզիտորների գործերը, որոնք բարձր գնահատականի արժանացան հանդիսատեսի կողմից:
Միջոցառման ավարտին տեղի ունեցավ հայկական գինիների ներկայացման և համտեսման արարողություն։
Ավագանու նիստ՝ վաղը. աղբահանության...	Դանակահարություն` Ծարավ Աղբյուրի փո...